open-index/open-wikipedia-markdown huggingface dataset:
Gustaf Nordqvist

**Gustaf Nordqvist** (født 12. februar 1886 i Stockholm, død 28. januar 1949 i Stockholm) var en svensk professor, komponist, organist og musikkpedagog. 

Nordqvist var elev ved Musikkonservatoriet i Stockholm alt fra 15 års alder (1901–1910). Han tok organisteksamen i 1903 og kirkesangereksamen i 1907. Han fortsatte studier i Berlin fra 1913 til 1914, da han fikk stilling som organist i Adolf Fredriks kyrka i Stockholm. Fra 1924 til sin død var han lærer i harmonilære ved Musikkonservatoriet. I 1932 ble han medlem av Kungliga Musikaliska akademien.

## Komponist
Gustav Nordquist var en produktiv komponist og har skrevet om lag to hundre solosanger. Mange av disse er blitt en kjær del av den svenske romansetradisjonen. Han begynte å lage sanger allerede som 18-åring, og så fort en samling dikt var kommet ut, fant han tekster som han tonesatte. Noen av disse er:

* *Drivsnø* av Bertel Gripenberg (1909)
* *Fiolens sång* av Anders Österling
* *Om våren* av Erik Axel Karlfeldt
* *Melodi* av Bo Bergman
* *Var stilla, hjärta* av Erik Blomberg
* *Det är vackrast när det skymmer* av Pär Lagerkvist
* *Mot alla stjärnor* av Wilhelm Ekelund 
* *En vintervisa* av Gustaf Fröding
* *Ack saliga, saliga* av Harriet Löwenhjelm
* *Herre, djupen ropa dig* av Sven Lidman
* *Men jag hörde en sång* og *Det är något bortom bergen* av Dan Andersson
* *Bortom berg och mörka vatten* av Hjalmar Gullberg 
* *[[Välkommen du härliga juletid]]* fra 1947.

Hans tonesetninger *[[Jul, jul, strålende jul|Jul, jul, strålande jul]]* og *[[Till havs]]* er svært kjente. Han skrev et par hundre solosanger, mange med sakral tekst, men også med naturlyrikk og kjærlighet som tema.

Han er representert i de svenske salmebøkene 1937 års psalmbok og 1986 års psalmbok med komposisjonen til ett verk (nr 39).

I 2004 ble albumet *[[Nordic Songs]]* med barytonen Rolf Nykmark og pianisten Audun Kayser gitt ut. CD-platen inneholder seksten av Nordqvists komposisjoner for sang og klaver. Flere av disse innspilt for første gang.

## Salmer
* Jesus från Nasaret går här fram (1937 nr 48, 1986 nr 39) tonesatt i 1937, som også finnes i Norsk Salmebok på nr. 97, også der med svensk tekst.

## Referanser


## Eksterne lenker
* 
* 
* Gudstaf Nordqvist hos STIM Svensk Musik
Wah-Wah (TV-program)

***Wah-wah***  er et norsk musikkprogram for ungdom som gikk på NRK-TV i 1991 med Robert Stoltenberg og Geir Greni som noen av programlederne. Programmet kom i tre forskjellige versjoner og inneholdt ungdomskultur og musikkvideoer. Det ble sendt på fredagsettermiddagene. 

Programmet var delt i tre, der det ene het «Wah-Wah jorda rundt». Dette bestod av innkjøpte program fra TV-selskapet Music Box, med internasjonale pop-repotasjer, intervjuer og nyheter, mens det andre, «Giga wah-wah», var redaksjonens egen «lekekasse» fylt med musikk, repotasjer og diverse annet. De andre ukene gikk «Video wah-wah», som var en presentasjon av ukas musikkvideoer. Denne delen presenterte ferske musikkvideoer, videoønsker og årgangsvideo. Denne delen ble ledet av Trude Torp og Anette Mossin og gikk annenhver fredag.

Brødrene Robert og Harald Stoltenberg jobbet mer i kulissene i dette programmet. Terje Nilsen og Kristin og Kristin Thøgersen var også en del av teamet.

Egenbeskrivelse: «*Et uforutsigbart månedsmagasin med ungdomskultur og musikkvideoer som sikkert inventar. Frekt og rart GIGA – så klart*».

Serien etterfulgte musikkprogrammet *[[Panorama (TV-program)|Panorama]]* fra 1990.

## Referanser


## Eksterne lenker
* Wah-wah på NRK Nett-TV 
*
Skøyen kirke

**Skøyen kirke** er soknekirke for Skøyen menighet i Vestre Aker prosti i Bydel Ullern i Oslo bispedømme i Oslo kommune. Kirken er en langkirke fra 1989 bygget som en arbeidskirke. 

Byggverket er i tegl og har 500 plasser.

Kirken inneholder også menighetssal, kirkestue, kontorer, barnehage, ungdomsrom, kapell og speiderlokaler.

I tårnet er det et elektrisk styrt klokkespill med 16 klokker.

Orgelet er bygget av det svenske orgelbyggeriet Kaliff & Löthman AB og har 16 stemmer.

## Referanser


## Eksterne lenker
* Skøyen menighet
* Skøyen kirke barnehage
Nasjonal selvråderett

**Nasjonal selvråderett** er et begrep som betegner ulike nasjoners rett til å bestemme over sine egne anliggender. Begrepet oppsto i kjølvannet av den første verdenskrig og ble benyttet som strategi av såvidt ulike statsmenn som Woodrow Wilson og Vladimir Lenin. Begrepet er også innarbeidet i FNs traktater. Det er samtidig en politisk strategi som står eller kan stå i motsetning til territoriell integritet, som i Spania, Storbritannia, Israel/Palestina, Canada og det tidligere Jugoslavia.

I Norge er begrepet tradisjonelt kjent i sammenheng med det ordskifte som vedrører hvorvidt dette landet bør tilslutte seg Den europeiske union (EU). Når det er snakk om samerett brukes mer ofte begrepet «selvbestemmelsesrett», et svakere begrep som ikke innebefatter rett til løsrivelse.

## Kilder
Sofienberg kirke

**Sofienberg kirke** (eller bare Sofienberg) er en tidligere soknekirke for Sofienberg menighet som ligger på Sofienberg i Oslo, med adresse Rathkes gate 18. Kirken ble tatt ut av drift som menighetskirke i 2019, og ble frem til 2024 brukt kun som utleiekirke. Våren 2024 ble bygget tatt i bruk av Sofienbergprosjektet, som skal utvikle det til å bli en møteplass og kulturarena med fokus på barn, unge og nabolag med støtte fra DNB Sparebankstiftelsen og Bufdir. 

Den er en treskipet langkirke i tegl fra 1877. Kirken hadde opprinnelig ca.  plasser, men antallet sitteplasser er nå ca. 500. Altertavlen, som viser Kristus på korset, er malt av Otto Sinding i 1879. Kirken har glassmalerier ved hovedinngangen, av Maria Vigeland (1951 og på sørveggen, av Enevold Thømt (1920). 

Orgelet fra 1928, overtatt fra Gamle Aker kirke i 1953, hadde 36 stemmer og ble nedmontert i januar 2013. Det nye orglet ble levert av det tyske orgelbyggerfirmaet Eule og har 42 stemmer. Kirken er kjent for å ha god akustikk og er en attraktiv konsertarena i Oslo Øst. Kirken het opprinnelig Paulus kirke og ble bygget til Paulus menighet. Da Paulus kirke på Grünerløkka sto ferdig i 1892, ble menigheten delt og kirken og menigheten fikk navnet Petrus inntil navnet i 1962 ble endret til Sofienberg.

Kirken ligger i Sofienbergparken. Parken var fra 1858 kirkegård. Kirkegården ble nedlagt vest for kirken i 1920, øst for kirken i 1931.

Innenfor menighetsgrensene bodde det  mennesker 1. januar 2005.
 
## Kulturminne
Sofienberg kirke er et kulturminne og har nummer 85508 i Riksantikvarens kulturminnebase.

Sofienberg_kirke1.JPG|Sofienberg kirke, sørveggen med hovedinngang
Sofienberg kirke, Sofienbergparken (bilde04) (7. september 2018).jpg|Kirken er omgitt av Sofienbergparken.


## Referanser
Konkav linse

En **konkav linse**, **spredelinse** eller **divergerende linse** er en linse med innoverkrummede (konkave) flater.  Endene er vide, og midten er tynn. Lys som går gjennom en konkav linse spres. Konkave linser kan brukes i teleskop, mikroskop og briller. I briller brukes de for å kompensere myopi (nærsynthet). En konkav linse skaper et virtuelt bilde.

Man tror Nikolaus av Cusa var den første som oppdaget fordelene med konkave linser i behandlingen av nærsynthet i 1451.

## Se også
* Konveks linse
* Optikk
Maria Epple

**Maria Epple** (født 1959) er en tysk tidligere alpinist.

Hun oppnådde sin største suksess i starten av karrieren, da hun i VM 1978 i Garmisch-Partenkirchen vant gull i storslalåm. Samme år ble hun valgt til årets idrettsutøver i Tyskland. I verdenscupen vant hun fem renn.

Marias eldre søster Irene var også alpinist.

## Verdenscupseire

## Referanser


## Eksterne lenker
*
Søndre Skøyen kapell

**Søndre Skøyen kapell** er en arbeidskirke fra 1980. Den ligger like ved Søndre Skøyen gård i Bydel Østensjø i Oslo.

Byggverket er i tre og har 250 plasser. Kapellet har kvadratisk såtetak.

Kapellet er et samarbeidsprosjekt mellom Oppsal menighet og Normisjon, og eies og drives som et sameie mellom disse. Driften mottar ikke offentlig støtte, og mesteparten av vedlikeholdet gjøres på frivillig basis.

Lykketrollet barnehage holder til i underetasjen i kapellet.

## Eksterne lenker
* Bilder av glassmaleriene i Søndre Skøyen kapell
Sørkedalen kirke

**Sørkedalen kirke** er sognekirke for Sørkedalen menighet i Vestre Aker prosti i Oslo bispedømme i Oslo kommune. Det er en langkirke fra 1865 i Sørkedalen i Oslo.

Byggverket er i tegl og har 132 sitteplasser. Kirken er i nygotisk stil. I tilknytning til kirken er det en gravlund. Før kirken åpnet sognet sørkedølingene til Gamle Aker kirke (frem til 1855) og Vestre Aker kirke (1855–1865).

Stadskonduktør Christian H. Grosch hadde fått i oppgave å utarbeide planer og tegninger til kirken og den ble innviet 15. september 1865 av biskop Jens Lauritz Arup. Den tilhørende gravlunden ble innviet på samme tid.

Da kirken ble tatt i bruk hadde den to kirkeklokker, orgel og et enkelt trekors ved alteret. 
Den fikk nytt altersølv av døpefatet fra Vestre Aker kirke som hadde blitt stjålet i 1855 
og senere gjenfunnet i en stenrøys.

På 1930-tallet ble interiøret endret etter planer av arkitekt Georg Greve. Dagens altertavle i tre er av Dagfin Werenskiold og er en kopi av altertavlen hans i Hornindal kirke. Vinduene i kapellet fikk glassmalerier av Bernhard Greve.

Det tidligere orglet med 10 stemmer bygget i 1940 av Brødrene Torkildens Orgelbyggeri ble i 1976 erstattet av et nytt orgel med 17 stemmer bygget av Paul Ott Orgelbau 
i Göttingen.

Sørkedalen utgjør et eget sogn som betjenes av staben fra Røa menighet.

## Kilder
* Alf Henry Rasmussen (red.): *Våre kirker - Norsk kirkeleksikon*, side 702, Vanebo forlag 1993, ISBN 82-75-27022-7
* Knut Are Tvedt (red): *Oslo byleksikon*, Kunnskapsforlaget 2010, side 557, ISBN 978-82-573-1760-7
## Referanser


## Eksterne lenker
*
Abildsø skole

**Abildsø skole** er en barne- og ungdomsskole i Oslo med 580 elever per 2008. Skolen ligger på Abildsø ved Østensjøvannet i bydel Østensjø. Skolen ble grunnlagt i 1859 av Minna Wetlesen og feiret 150-årsjubileum i 2009.

## Elevrådet
Skolen har to elevråd, ett for mellomtrinnet og ett for ungdomstrinnet.

Elevrådene har felles kontaktlærer og samarbeider om en del saker. De tillitsvalgte elevene er aktive og engasjerer seg på flere områder innenfor skolens miljø og læring.

På ungdomstrinnet har elevene tatt initiativ til klassevise kommunikasjonsmøter mellom elever og lærere. Elevene reiser også rundt til andre skoler for å informere om utviklingsarbeidet og for å komme i kontakt med andre elevråd.

Abildsø skoles musikkorps, stiftet i 1945, hører til ved skolen.

## Rektorer
*Bodil Arnestad
* Nina Merete Norli (&ndash;2012)
* Sissel Gråberg Vatn (fung. 2012)
* Erling Berrum (2013&ndash;2016)
* Eyvind Dahl (2016&ndash;2019) fra Nordpolen skole‎)
* Sven Stefferud (2019&ndash;2023)
* Hege Skau-Nilsen (2023&ndash;)

## Eksterne lenker
*
Johan Storm Munch

**Johan Storm Munch** (født 1778 i Vågå, død 1832) var blant de siste av opplysningsbevegelsens biskoper i Norge, og med sin sympati for unionen med Sverige hørte han etter 1814 til blant det nye regimets favoritter.

Han utga diktsamlingen *Fjeldblomster* i 1813, og tidsskriftet *Saga*  i perioden 1816-20. I 1823 ble han utnevnt til biskop i Christiansand stift.

I tidsskriftet sitt, *Saga*, presenterte Munch sine oversettelser av kapitler fra *[[Egils saga]]* og *[[Orknøyingenes saga]]*, mens verkseieren Jakob Aall oversatte *[[Laksdøla saga]]* og deler av *[[Njåls saga]]*. Begge ivaretok sagastilen i sine oversettelser, også ved bruk av dialektord av norrønt opphav som «orke», «hugse», «gild» og «frasagn». I en artikkel der Munch påviste «*Levninger af [[Norden]]s gamle Tungemaal udi Norges [[provins|Provindsial]]-Dialecter*», kalte han bygdemålsformene «norske» og skriftspråkformene «danske». Han uttrykte videre sitt håp om at sagaoversettelsene ville hjelpe til å «*utluke det fremmede [[ugress|ukrutt]] som har kvalt Nordens herlige tungemål, så at nye og frodige skudd kan spire frem av den gamle, uvisnelige rot*». Dette vakte en del protester, ettersom mange regnet den kulturelle tilknytningen til Danmark som et vern mot svensk overhøyhet i unionen med Sverige. De opplevde derfor *Saga* som et upatriotisk skrift, ikke minst fordi bladet også var forum for danskfiendtlige ytringer.

J. St. Munch var, forteller Henrik Jæger i sin litteraturhistorie, «*den første norske digter, hvis kjærlighed til sagatiden var mere end [[platon]]isk, og han er paa samme tid den første, hvis digtning var inspireret af den nyere tyske og danske literatur.*[...]*Trods sin uselvstændighed er Munch periodens interessanteste forfatterpersonlighed, ligesom han uden sammenligning er den af periodens forfattere, der besat det største talent som [[lyriker]]. Men han har ikke været tilstrækkelig paaagtet. I vore literaturhistorier har han været affeiet med nogle faa og ikke altid særdeles træffende ord*.»

Han var far til Andreas Munch (1811-84), sin periodes fremste norske dikter. En annen av hans sønner, Johan Storm Munch (1827-1908), var prest og sentral i dannelsen av Frikirken. Denne hadde igjen en sønn med samme navn som var arkitekt.

## Referanser


## Eksterne lenker
* Bibliografi på Andreas Munch-selskapets hjemmesider
* Jægers Illustreret norsk literaturhistorie (1896)
* ''Fjeldblomster'' (1813)
* ''Præsten i Hallingdal'' (1825)
Skjerstad Tverrpolitiske Liste

**Skjerstad Tverrpolitiske Liste** var en bygdeliste som stilte til valg ved kommunestyrevalget i Skjerstad i 2003.

Ordførerkandidat var Fredrik Støvset, tidligere ordfører i 12 år for Arbeiderpartiet. Støvset stilte seg i spissen for motstanden mot en kommunesammenslåing med Bodø. Da kommunestyret fattet vedtak om sammenslåing etter en folkeavstemning, gikk Støvset til valg på å forsvare lokale interesser i forhandlingene med Bodø kommune.

Listen fikk flest stemmer og fire mandater i Skjerstad kommunestyre, men ble holdt utenfor innflytelse.

Skjerstad kommune ble innlemmet i Bodø kommune den 1. januar 2005, og to representanter fra det valgte kommunestyret fikk plass i bystyret for resten av valgperioden. Støvset ble foreslått som en av disse to, men ble ikke valgt.

## Referanser


## Se også
*Kommunestyrevalg i Skjerstad
Adolf Fredriks kyrka

**Adolf Fredriks kyrka**, er en kirke i Stockholm. Den ble tegnet av Carl Fredrik Adelcrantz.

Kong Adolf Fredrik la ned grunnsteinen i 1768, og kirken ble innviet  27. november 1774. På kirkestedet lå tidligere et kapell bygget 1674, viet til St. Olav. Kirken ble bygget rundt kapellet, som stod igjen og ble brukt i byggetiden.

Kirken er i nyklassisistisk stil, med rokkokkoinnslag. Den er bygget i form av et likearmet kors og er kronet av en lanterne, 54 moh. Altertavlen er laget av Johan Tobias Sergel og forestiller Jesu oppstandelse. Han laget også et gravmonument over filosofen Cartesius.

Interiøret ble forandret i årene 1893-1895 av arkitekt Agi Lindegren, da forsvant mye av kirkens opprinnelige karakter ved at man la til stukkatur og relieffer.

Hovedorgelet fra 1966 har 45 stemmer. Kirken rommer cirka  personer.

## Kirkegården
På kirkegården hviler mange kjente personer :

* Johan Tobias Sergel
* Bengt Lidner
* Hjalmar Branting
* Olof Palme
* Sven Hedin
* Anders de Wahl
* Thor Modéen

René Descartes var begravet på kirkegården mellom 1650–1666, før hans jordiske levninger ble ført  tilbake til Frankrike. 

## Referanser


## Eksterne lenker
* 
* Adolf Fredriks kyrka
Sørmarkskapellet

**Sørmarkskapellet** er et kapell fra 1981. Det står ved Slora gård leirsted i Nordre Follo kommune i Akershus.

Kapellet er i tre og har 100 plasser.

## Litteratur
* 
* 

## Eksterne lenker
* Stiftelsen Slora: Sørmarkskapellet
Svømming under Sommer-OL 1908

**Svømming under Sommer-OL 1908** ble arrangert fra 13. til 25. juli på White City Stadium i London. 

Svømming var med for fjerde gang på det olympiske programmet i London Sommer-OL 1908. 100 utøvere fra 14 nasjoner konkurrerte i seks svømmeøvelser, alle for menn. Dette var første gang svømmeøvelsene ble arrangert i basseng. Et 100-meters svømmebasseng var konstruert på indre bane utendørs på White City Stadium. I alle de foregående sommerlekene var svømmeøvelsene blitt arrangert på åpent vann.

## Medaljefordeling

### 100 meter fristil
*17. og 20. juli 1908
*34 utøvere fra 12 nasjoner deltok 

### 400 meter fristil
*13. til 16. juli 1908
*25 utøvere fra 11 nasjoner deltok

### 1500 meter fristil
*21., 23. og 25. juli 1908
*19 utøvere fra åtte nasjoner deltok

### 100 meter rygg
*16. og 17. juli 1908
*21 utøvere fra 11 nasjoner deltok

### 200 meter bryst

*15., 16. og 18. juli 1908
*27 deltakere fra ti nasjoner deltok

### 4 x 200 meter fristil
*24. juli 1908
*6 lag med fire utøvere på hvert lag deltok

## Eksterne lenker
* Swimming at the 1908 Summer Olympics hos olympedia.org
JBL

:*For den tidligere amerikanske fribryteren med samme artistnavn, se [[John Layfield]].*

**JBL** er et amerikansk selskap eid av Harman International Industries og som produserer høyttalere og hodetelefoner både for profesjonelt bruk og til hjemmebruk. JBL ble grunnlagt i 1946 av James Bullough Lansing, derfor navnet JBL.
JBL er delt opp i 2 deler, «JBL Consumer» og «JBL Professional». «Consumer»-avdelingen produserer høyttalere og tilbehør for hus og hjem. Mens «Professional» lager høyttalere for studioer, kinoer og turneer. JBL er blant de største produsentene av høyttalere i verden.

## Historie

JBLs grunnlegger James B. Lansing grunnla JBL etter å ha forlatt sin stilling som toppingeniør hos Altec Lansing. Lansing lagde først høyttalere som var beregnet på hjemme- og kinomarkedet.

James Lansing tok sitt eget liv den 29. september 1949 etter personalsaker og dårlige valg. Bill Thomas som var visedirektør under Lansing overtok driften av selskapet etter Lansings bortgang. De neste 20 årene skulle «JBL» bli et av de beste merkene på høyttalermarkedet, og produserte høyttalere som Hartsfield og Paragon. Dette er høyttalere som i dag ikke bare er samleobjekter, men blir sett på som høyttalere av øverste klasse.

I 1969 solgte Bill Thomas JBL til det som den gang het Jervis Corp. (senere Harman International). På 70-tallet kom JBL med L100-høyttaleren som slo alle salgsrekorder på høyttalermarkedet. På 70-tallet ble JBL også større på det profesjonelle høyttalermarkedet, på slutten av 70-tallet var det flere JBL-monitorer enn alle andre merker tilsammen i amerikanske studioer.

JBL har også samarbeidet med THX om å utvikle høyttalere for kinoer.
Ford valgte å bruke JBL-høyttalere i sine biler, noe Chrysler hadde gjort med Infinity-høyttalere og Nissan med Bose-høyttalere.

## Referanser


## Eksterne lenker
* 
* Lansing Heritage – En en nettside dedikert til selskap av James B. Lansing
* HFM – James B. Lansing Lyd Museum
* http://www.engadget.com/2006/09/08/jbls-big-bad-mt-everest-speaker-system/
Tonsen kirke

**Tonsen kirke** er soknekirke for Tonsen menighet i Groruddalen prosti i Oslo bispedømme i Bydel Bjerke i Oslo kommune. Den er en arbeidskirke oppført i 1961 på Årvoll i bydel Bjerke i Oslo etter tegninger av arkitektene Georg Greve og Geir Grung. Kirken ligger ved Trondheimsveien med utsikt over Sinsen. Den har rektangulær grunnplan under et asymmetrisk saltak, og et tårn er bygget inntil ved vestre hjørne. Ytterveggene er kledd med tegl og skifer. Kirken har 400 sitteplasser i hovedrommet og 200 i en tilstøtende sal. Fondveggen har et veggmaleri fra 1963 av Kåre Jonsborg. I våpenhuset er et vindu med glassmaleri av Bernhard Greve. Motivet er Jesus stående over et kors.

I kirkens kjeller ligger kontorer for Tonsen menighet og Nordre Aker prosti. Kjelleren er også tilholdssted for speiderbevegelsen. 7. Oslo Kanaljene, en avdeling i Oslospeiderne som tilhører Norges speiderforbund, har sine møtelokaler her.

Orgelet med 15 stemmer er elektropneumatisk og bygget av Vestres Orgelfabrikk, Haramsøy.

## Galleri

Fil:Tonsen Kirke 2.jpg|*Tonsen kirke - inngangsparti* 
Fil:Tonsen Kirke 3.jpg|*Tonsen kirke - kirkespir* 
Fil:Tonsen Kirke 4.jpg|*Tonsen kirke - vindu med blyglassbilde* 


## Referanser


## Eksterne lenker
*
Stovner kirke

**Stovner kirke** er en kirke i Høybråten, Fossum og Stovner menighet i Groruddalen prosti i Oslo bispedømme i Bydel Stovner i Oslo kommune. Den er byggdet som en arbeidskirke i 1979 på Stovner i Oslo. Kirken var soknekirke for Stovner menighet til 2013 da menigheten ble slått sammen med Fossum og Høybråten menigheter med navnet Høybråten, Fossum og Stovner menighet. 

Kirken har 600 plasser. Orgelt er bygget av det østtyske firma Jehmlich Orgelbau, Dresden, og har 21 stemmer. 

## Referanser


## Eksterne lenker
*
Rappestad

**Rappestad** er et tettsted i Linköping kommune i Östergötlands län i Östergötland i Sverige. I 2010 hadde tettstedet 235 innbyggere. Rappestad ligger cirka 10 kilometer vest for Linköping.

## Referanser
Kjell Torriset

**Kjell Torriset** (født 1950 i Ålesund) er en norsk billedkunstner. Han er utdannet ved kunstakademier i London og Statens kunstakademi i Oslo. Han er bosatt i East Sussex, England, i den lille badebyen St. Leonard-on-Sea, som er en del av Hastings.

Torriset var Festspillutstiller i Bergen i 1983, han hadde en retrospektiv utstilling i Astrup Fearnley Museet for Moderne Kunst i 1999 og han har hatt utsmykkingsoppdrag for Universitetsbiblioteket i Oslo. 

Kjell Torriset bruker både figurative og nonfigurative former i sin kunst. I tillegg legger han inn tekster i sine bilder. De skriver han selv, men oversetter dem så til andre språk før de blir lagt inn i bildene. 

I mars 2007 hadde han utstilling på Galleri K i Oslo.

## Referanser


## Eksterne lenker
* ''Fant roen i engelsk eksil'' (Aftenposten)
Torshov kirke

**Torshov kirke** er soknekirke for Torshov og Lilleborg menighet i Nordre Aker prosti i Oslo bispedømme i bydel Sagene i Oslo kommune. Den er en langkirke fra 1958 på Torshov. Kirken ligger i Torshov kirkepark, mellom Åsengata og Nordkappgata.

Bygget er i stein (hvit steingneis), tre og kobberplater, og har 400 plasser. Kirken ble tegnet av arkitektene Ulf Nyquist og Per Sunde, mens utsmykningene ble formgitt av Frithjof Tidemand-Johannessen. Disse består i blant annet i glassmaleri/glassmosaikk og smijernsarbeider. Smijernsarbeidene ble utført av kunstsmeden Fred Becker.

Komponisten Knut Nystedt var gjennom en årrekke Torshov kirkes organist, og plassen foran kirken er oppkalt etter ham. Dagens organist er komponist, pianist og organist Kristian Hernes.

Kirken ble i årene 2018–2021 rehabilitert utvendig og innvendig. Et nytt orgel med 27 stemmer fra det tyske orgelbyggeriet Richard Rensch Orgelbau ble innviet i april 2024. Orglet avløste kirkens første orgel med 30 stemmer bygget av J. H. Jørensen Orgelfabrikk.

## Referanser


## Litteratur
* 
* 

## Eksterne lenker
* Oslo byleksikon: Torshov kirke
* 
* Torshov og Lilleborg menighet: Torshov kirke
*
Crocs

**Crocs Inc.**  er et amerikansk firma grunnlagt juli 2002 i Boulder, Colorado for å markedsføre en sko oppfunnet og laget av Foam Creations, Inc. Alle Crocs-modellene er laget i det skumlignende materialet Croslite og det er dette som gjør at skoen veier så lite, hver sko har en vekt på rundt 170 gram. Skoene var opprinnelig ment til bruk av seilere, da sålen både er sklisikker og etterlater ikke merker. Den første modellen, Beach™, ble introdusert i november 2002 ved «the Fort Lauderdale Boat Show». På tross av et begrenset reklamebudsjett er Crocs blitt mote i hele verden på meget kort tid, angivelig på grunn av frisk design og ergonomiske fordeler. Det at flere kjendiser adopterte skomoten har blitt brukt som en forklaring på skoenes popularitet. Da Jennifer Garner brukte khaki-fargede Crocs på David Lettermanshow, ble de rapportert utsolgt i hele USA uken etter.

De siste årene har Crocs lansert flere typer sko og etterfølgeren til Beach™, den angivelig slankere modellen Cayman™, er per i dag den mest solgte Crocstypen. 

**Tilbehør til Crocs – Jibbitz™**

I 2005 fikk husmoren Sheri Schmelzer fra Colorado  ideen om å lage pynt til å feste i hullene på familiens mange Crocs.  Ikke lenge etter hadde hun og mannen etablert et firma som laget og solgte pynten, som de kalte Jibbitz. Pynten, som kan være formet som figurer av alle slag, ble svært populære. Etter ett år kjøpte Crocs opp selskapet for $10 millioner og ekteparet ble millionærer.

## Referanser


## Eksterne lenker
* Norsk artikkel om Crocs
* Selskapets offisielle norske side
Svein Olsen

**Svein Eilif Olsen** (født 1946) er en norsk tannlege, Rødt-politiker og tidligere fotballspiller for Bodø/Glimt.

Av barndomsvenner blir han ofte kalt «Bubben». Han har store deler av sitt liv hatt sitt virke i Kabelvåg i Vågan kommune, men har senere bodd i fødebyen Bodø, i bydelen Rønvika.

Olsen satt i kommunestyret i Vågan for RV i flere perioder, og har også sittet på fylkestinget i Nordland i én periode. Han har også stått på førsteplass på Nordland RVs stortingsliste, og er nå representant i landsstyret til Rødt. Fra høsten 2007 har Svein Olsen sittet i bystyret i Bodø for Rødt.

## Referanser
Gjennom nøkkelhullet

***Gjennom nøkkelhullet*** er en norsk TV-quiz med Knut Borge som gikk på TVNorge fra 1997 til 1998. Hans-Olav Thyvold hadde rollen som hans medhjelper. Programmet ble sendt på søndagskveldene.

Her skulle tre kjendiser gjette identiteten til en annen norsk kjendis. Via en TV-skjerm i studio geleidet Thyvold dem rundt i hjemmet hos vedkommende og de skulle ut ifra disse opplysningene gjette hvem som bodde der. Thyvold fant frem til flere karakteristiske gjenstander som kunne knyttes opp til denne personen. Når vedkommendes identitet ble avslørt dukket han/hun opp i studio til en samtale med programlederen.

Programmet hadde et moderat seertall og lå vanligvis på mellom 140&nbsp;000 og 200&nbsp;000.

Det var basert på det britiske *[[Through the Keyhole]]*, som gikk fra 1987 til 2008.

## Referanser
Rong

:**''Rong** har også andre betydninger.*

*'Rong''' er et tettsted og administrasjonssenteret i Øygarden kommune siden 2009, da det ble flyttet fra Tjeldstø. Rong ligger på Rongøyna omtrent 35 km nordvest for Bergen.

## Eksterne lenker
* Rong, Øygarden kommune
Spinn (andre betydninger)

**Spinn** har flere betydninger

*Spinn i kvantemekanikk
*Spinn i kommunikasjon
*Spinn (flyging). Roterende bevegelse av et fly, og øvelse i aerobatikkflyging.
*''Spinn, en norsk tv-serie som gikk på TVNorge i 1997
*Stupklubben Spinn i Tønsberg
*Spinn i klassisk fysikk, skrueformet stup
*Spunnet nett, for eksempel edderkoppspinn
Pressefotograf

En **pressefotograf** eller **fotojournalist** er en betegnelse på en fotograf som jobber i pressen med fotojournalistikk. Vedkommende jobber primært med visuell journalistikk i form av fotografier eller levende bilder.

Tittelen pressefotograf ble tidligere mye brukt i Norge på fotografer som jobbet i avisene, men i dag er det vanligere å bruke tittelen fotojournalist. Overgangen henger sammen med opprettelsen av fotojournalistutdanningen ved Høgskolen i Oslo i 1995, som tok over etter Norsk Pressefotografskole. Det var viktig for utdanningen å definere fotojournalistikk til en egen form for journalistikk i bransjen, og tittelen var også fra før av veldig vanlig i amerikansk faglitteratur.

Tittelen fotojournalist er likevel ikke særlig etablert utenfor journalistkretser, og flere eldre fotografer bruker fortsatt tittelen pressefotograf for å beskrive seg selv. Fotojournalistenes interesseorganisasjon kaller seg også fortsatt Pressefotografenes Klubb, men bruker selv betegnelsen fotojournalist.

Ingvald Møllerstad ble Norges første fast ansatte pressefotograf, da han ble ansatt i Aftenposten 1. februar 1925. Han jobbet i avisen til han gikk av med pensjon i 1963.

## Sentrale pressefotografer i Norge
* Anders Beer Wilse
* Ingvald Møllerstad
* Elisabeth Meyer
* Harald Henden
* Roald Haraldsen
* Aage Kihle
* Sverre Heiberg
* Rigmor Dahl
* Sverre Alex Børretzen
* Johannes Stage
* Johan Brun

## Se også
*Fotojournalistikk

## Referanser
Rock Island

**Rock Island** er en by i Rock Island County i Illinois i USA. Folketallet var 39&nbsp;684 i 2000.

Byen ligger ved bredden av Mississippi og er en del av storbyområdet Quad Cities, som i tillegg består av nabobyen Moline og byene Davenport og Bettendorf i Iowa. Posisjonen er 41°29' nord, 90°3' vest.

Ved Rock Island løper sideelva Rock River inn i Mississippi. Ved bredden av denne lå tidligere landsbyen Saukenuk, der sauk-høvdingen Svarte Hauk (Black Hawk) blei født. På stedet er det nå en park med et museum.

På øya Arsenal Island i Mississippi ligger Rock Island Arsenal, den største statseide produsenten av våpenutstyr i USA med rundt 6000 sivile arbeidsplasser og 250 militære.

Jernbaneselskapet Chicago, Rock Island & Pacific Railroad blei grunnlagt her i 1851. Det var bedre kjent som Rock Island Line. Blues-/folk-sangeren Leadbelly skreiv en sang med samme tittel på 1930-tallet. Den er seinere spilt inn også av bl.a Johnny Cash (1957). Jernbaneselskapet gikk konkurs i 1980.

Den første jernbanebrua over Mississippi blei bygd fra Arsenal Island til Davenport i 1856.

Filmen *[[Road to Perdition (spillefilm)|Road to Perdition]]* (2002, regi: Sam Mendes) foregår delvis i Rock Island.

## Referanser


## Eksterne lenker
*
Spinn (TV-serie)

***Spinn*** er et norsk gameshow med Knut Borge som gikk på TVNorge i 1997. Konseptet gikk ut på at to lag skulle improvisere seg fram til løsningen ved hjelp av teatersport. Deltagerne var kjente norske skuespillere. Kim Haugen, Helén Vikstvedt, Jan Paul Brekke og Kjersti Holmen var faste deltagere.

Konseptet var det samme som i improvisasjonsleken *[[Minus Manus]]*, som Borge tidligere hadde ledet på NRK i programserien *[[Helan & Helan]]*.

## Seertall
Premieren ble sett av  personer, og ble dermed det sjette mest sette program på TVNorge den uken.

## Referanser
Tuloma

**Tuloma** (russisk: Тулома, finsk: *Tuulomajoki*, skoltesamisk: *Tuållâmjokk*, kildinsamisk: *Туэллэм, Tuellem*) er ei elv i Murmansk oblast i Russland. Med et nedbørfelt på  og et middelvannføring på  er Tuloma en av Nordkalottens største elver.  Elva har sine kilder rundt Saariselkä og Urho Kekkonen nasjonalpark helt øst i Lappland i Finland. Selve Tulomaelva dannes ved samløpet av sideelvene Lotta og Nota i innsjøen Notozero, og utløpet er i Kolabukta like ved Murmansk på Kolahalvøya i Russland.

## Vannkraft
Det er bygget to vannkraftverk i elva.  Det første kraftverket som ble bygd, Nedre Tuloma, ligger ved byen Murmasji ikke langt fra utløpet i Kolabukta.  Det andre og største kraftverket, Øvre Tuloma, ligger ved Verkhnetulomskij 60 km lengre opp i elva.  Det er her bygd en 62 m høy demning, som danner et vannreservoar som er opptil 20 km bredt og som strekker seg 120 km oppover Tuloma. 

## Fiske
Tuloma var tidligere en utmerket lakseelv, på linje med Tana i Finnmark i produktivitet, med en årlig fangst på over 100 tonn.  Ved Padunfossen ved utløpet av Notozero hadde skoltesamene rettigheter til å fange laks i stengsel, og det ble hvert år fanget flere titalls tonn med laks der. 

Men da kraftverkene ble bygd ble laksens gyteplasser og vandreruter ødelagt. Ved det første kraftverket ble det etter noen år bygd en vel fungerende laksetrapp, og etter hvert tok fisket seg opp mot gamle høyder. Men da det store kraftverket Øvre Tuloma og demningen ved Verkhnetulomskij ble bygd kollapset laksefisket i elva. Notozero ble en del av det store Verkhnetulomskoje-magasinet, og Padunfossen ble borte. Det ble bygd en fiskeheis ved demningen, men den fungerte ikke og ble lagt ned etter kort tid. Det er dog fremdeles en liten, gjenværende laksestamme i Tuloma, som gyter i de uregulerte sideelvene nedenfor demningen, da spesielt i elva Petsja.

Det foregår nå arbeid for å kartlegge mulighetene for å gjenoppbygge en laksestamme i Tuloma, ved hjelp av tiltak som vil tillate laksen å passere demningene og nå frem til gyteplasser i vassdragets øvre bielver, som fremdeles er i sin naturlige tilstand. Håpet er at dette vil bringe betydelige fordeler og inntekter til området, i form av fritidsfiske og økoturisme.

## Referanser


## Eksterne lenker
*
Himalchuli

**Himalchuli** eller **Himal Chuli** er det nest høyeste fjellet i fjellkjeden Mansiri Himal i Himalaya. Fjellet ligger sør for Manaslu, en av 8000-meterne, og er med sine 7893 moh. verdens 18. høyeste fjell.

Himalchuli ble første gang besteget i 24. mai 1960 av en japansk ekspedisjon.

## Se også
*Liste over verdens høyeste fjell

## Referanser
Tøyen kirke

**Tøyen kirke** er en langkirke fra 1907 i Oslo kommune, Oslo fylke.

Byggverket er i stein og tegl og har 250 plasser.

Kirken er integrert i gatebebyggelsen med en fasade med to tårn og en gavl.

Kirken ble opprinnelig bygget som en småkirke.  Bymisjonssenteret Tøyenkirken drives av Kirkens Bymisjon og holder til i kirken.

## Kulturminne
Tøyen kirke er et kulturminne og har nummer 85708 i Riksantikvarens kulturminnebase.

## Se også
*Tøyen
*Liste over kirker i Oslo

## Referanser


## Litteratur
* M.C. Kirkebøe: *Oslos kirker i gammel og ny tid* (Ny utgave ved K.A. Tvedt og Ø. Reisegg, Kunnskapsforlaget, 2007), s. 135-136

## Eksterne lenker
* Bymisjonssenteret Tøyenkirken  Kirkens Bymisjon
* Artemisia
* Norske kirkebygg
Perlegurami

**Perlegurami** er en populær akvariefisk. Som andre labyrintfisker har den et organ (kalt labyrinten) som den kan ta inn luft i og utnytte oksygenet. Den går derfor ofte til vannflaten for å snappe luft, særlig i oksygenfattig vann. Den holder til i Thailand, Indonesia og Malaysia naturlig, men er også satt ut andre steder i verden, inkludert Colombia.

Voksne fisk blir omtrent 12 centimeter lange, og bør derfor holdes i akvarier på minst 120 liter. Hannene har en sterkere og mer fremtredende rødfarge på buken og halsen enn hunnene, og har dessuten en større ryggfinne og gattfinne.

## Perlegurami i akvarium
I akvariet regnes perlegurami som en hardfør fisk, og tåler temperaturer mellom 24 og 30 grader celsius, en hardhet mellom 2 og 15 dGH, og en pH mellom 5,5 og 8,0. Perlegurami er sjelden aggressiv mot annen fisk, men flere hanner sammen vil føre til knuffing. Denne arten vil derfor ofte passe godt inn i vanlige selskapsakvarier, og regnes som en fin nybegynnerfisk.

## Føde
Perleguramien er en alteter. I akvarium eter den alle standard-fôr som tilbys i handelen, men setter pris på et vegetabilsk tilskudd.

## Forplantning
I forhold til andre labyrintfisker er hannen lite aggressiv mot hunnen etter leken. Skumredet bygges mellom to flyteplanter. Hannen lager luftbobler med munnen som han binder sammen med spytt, og med hjelp av labyrintorganet. Hunnen har også labyrintorgan, men det er hannen som bygger redet.

Paringen skjer under redet, og eggene flyter opp og fester seg i boblene som gir dem en viss beskyttelse. Hannen skilter med en rød farge, spesielt under leken.

Etter at eggene er lagt blir hannen veldig aggressiv mens han passer egg og yngel.

## Referanser


## Eksterne lenker
* 
*
Minstelønn

**Minstelønn** er en fastsatt nedre lønnsgrense som avtales eller bestemmes. Minstelønn kan lovfestes, og gjelder da for alle arbeidere i et land, eller den kan være avtalt i en tariffavtale mellom arbeidstaker- og arbeidsgiverorganisasjoner, kalt tariffavtalt minstelønn.

Både lovfestet og tariffavtalt minstelønn kan gjelde for bare deler av arbeidslivet; spesielle bransjer eller regioner.

## Norge
Hovedregelen i norsk arbeidsliv er at arbeidsgiver og arbeidstaker har avtalefrihet når det gjelder hvilken lønn arbeidstakeren skal få for arbeidet. Men det er noen unntak fra denne hovedregelen. I noen bransjer er det nemlig forskriftsfestet minstelønn, som medfører at arbeidsgiver ikke kan gi arbeidstaker lavere lønn enn det som følger av forskriften. I Norge gjelder dette for:

* Renholdsbedrifter
* Byggplasser
* Jordbruks- og gartnerinæringene
* Skips- og verftsindustri
* Fiskeindustribedrifter
* Elektrofagene
* Godstransport på vei
* Persontransport med turbil
* Overnattings-, serverings- og cateringvirksomheter

Formålet med minstelønnssatsene er å sikre utenlandske arbeidstakere lønns- og arbeidsvilkår som er likeverdige med de vilkår norske arbeidstakere har, og å hindre konkurransevridning til ulempe for det norske arbeidsmarkedet.

Arbeidsgiver og arbeidstaker kan avtale høyere lønn enn minstelønnssatsen, men ikke lavere. Dersom arbeidsgiver lønner arbeidstakeren lavere enn det som følger minstelønnsbestemmelsene er det en straffbar handling. Lovbruddet kan straffes med bot eller fengsel inntil 6 år.

Den avtalte lønnen skal inntas i arbeidsavtalen.

Gjennom Allmenngjøringsloven har arbeidsgiver- og arbeidstakerorganisasjonene anledning til å fremme krav om allmenngjøring av tarifflønn.

## Se også
*Borgerlønn

## Referanser


## Eksterne lenker
*Basic Income Earth Network (BIEN)
*Basic income for all-Philippe van Parijs, Boston Review
*Guaranteed Basic Income Studies:How it could be organised, Different Sugesstions
*Borgerlønn - BIEN Norge
Blå gurami

**Blå gurami** er en art av guramier i slekten *[[Trichopodus]]*.
Det er en populær akvariefisk, og det finnes flere fargevarianter i handelen, blant annet **gullgurami**, **marmorgurami**, **blåmarmorgurami** og **opalgurami**.

Den blir opptil 15 cm lang, men 10 cm er en vanligere størrelse. Den finnes naturlig i Mekong i Kambodsja, Laos, Thailand og Vietnam, og i Yunnan i Sørøst-Asia. Den eter zooplankton, krepsdyr og insektlarver.

Blå gurami lever i myrer sumper, kanaler og våtmark i lavlandet. I flomtiden vandrer den til oversvømte områder. Når flomtiden nærmer seg slutten, drar den tilbake til permanente vann.
Hannen bygger skumrede til eggene, og forsvarer dem iherdig.

På Java har blå gurami en viss betydning for fiskerinæringen, hvor den saltes og tørkes.

## Akvaristikk
Blå gurami ble først importert til Europa i 1896, da den kom til Nederland og Tyskland.
Blå gurami er ikke kresen i matveien, men trenger både algebasert og kjøttrikt fôr. 
Den trives i godt beplantede akvarier.

Blå gurami kan holdes med et utvalg andre arter som ikke er for ulike i størrelse og temperament. Hanner kan bli territorielle overfor hverandre, mens de blir spakere når de er sammen med andre, mer aggressive fisk.

### Oppdrett
Man kan skjelne kjønnene ved å se på ryggfinnen. Hos hannen er den lang og spiss, mens hunnens er kortere og avrundet. Hunnen er i tillegg rundere i buken. 

Når paret er klar til å leke, bygger hannen et skumrede og begynner å kurtisere hunnen ved å svømme fram og tilbake, spille med finnene og løfte halen. Når man ser denne adferden, bør vannivået senkes til rundt 20 cm. 

Etter leken bør hunnen flyttes til et annet akvarium, da hannen kan bli aggressiv mot henne.
Hannen vil passe på eggene til de klekker. Etter klekking bør man skifte vann ofte, spesielt i løpet av den tredje uken mens labyrint-organet utvikles. 

## Referanser




## Eksterne lenker
*
Ullern kirke (Oslo)

**Ullern kirke** er soknekirke for Ullern menighet i Vestre Aker prosti i Oslo bispedømme i Bydel Ullern i Oslo kommune. 

Ullern kirke er en korskirke i romansk stil fra 1903 på eiendommen Holgerslyst.

Byggverket er i stein og har 800 sitteplasser. Arkitekt var Harald Bødtker.

De opprinnelige tegningene til kirken var ved Georg Andreas Bull, stadskonduktøren i Oslo. Disse ble omarbeidet ved arkitekt Johan Storm Munch i 1899 og godkjent av kommunen. Tegningene gikk tapt samme år da gården Munch hadde kontor i brant ned. Oppdraget gikk derfor til Harald Bødtker, som nettopp var blitt ansatt som kommunearkitekt i Aker.

Den korsformede bygningen er dominert av et kraftig midttårn. Tårnet er firkantet og har tre vinduer på hver side. Det avsluttes av et pyramideformet spir dekket av kobber.

## Interiør
I korets apsis domineres kirken av Eilif Peterssens freske «Kristi himmelfart» fra 1908–1909. Den ble utført i nært samarbeid med Domenico Erdmann. På alteret, foran fresken, er en marmorbaldakin tegnet av Bødtker.

Også prekestolen er tegnet av Bødtker, mens døpefonten er fra firma Johs. Grønseth. Glassmaleriene er fra 1915–1916, tegnet og utført av forskjellige kunstnere, deriblant Gabriel Kielland og Karl Kristiansen.

## Orgel
Ullern kirkes orgel er bygget av Åkerman & Lund Orgelbyggeri, Knivsta, i 1987 og har 34 stemmer. Det er bygget med påvirkning av stilidealer fra fransk barokk. Det avløste et elektropneumatisk orgel fra 1938 med 31 stemmer bygget av J. H. Jørgensen Orgelfabrikk.

## Referanser


## Litteratur
* 

## Eksterne lenker
* 
* Omtale på ''Arkitekturhistorie''
*
Wing (Buckinghamshire)

**Wing** (i eldre tider stavet Wyng) er en stor landsby og et verdslig sogn i distriktet Aylesbury Vale i det seremonielle grevskapet Buckinghamshire i England. Den ligger ved hovedveien A418 mellom Aylesbury og Leighton Buzzard, omkring tretten km nordøst for Aylesbury og fem km vest for Leighton Buzzard.

Ved folketellingen i 2011 hadde den 2 745 innbyggere.

## Stedsnavnet

Stedet er nevnt i *[[Domesday Book]]* (1086) som *Witehunge*, og i et angelsaksisk manuskript fra ca. 966&ndash;975 som *Weowungum*. Sistnevnte kan bety enten «Wiwas sønner/folk» eller «de som bor ved/vier seg til et hedensk tempel». Stedsnavnet regnes med blant religiøse, men før-kristne stedsnavn som er bevart i Storbritannia. 

To landsbyer i nærheten, Wingrave og Wingbury har samme etymologi for første stavelse.

## Historie

Den angelsaksiske kirken i landsbyen, som er viet til alle helgener, regnes som en av landets eldste kirker. Under den har man funnet rester av et hedensk tempel. Stedet regnes derfor som et av de i landet som har hatt lengst kontinuerlig religiøs aktivitet, minst 1300 år tilbake. I 2000 besøkte BBC-programmet *[[Meet the Ancestors]]* Wing, og rekonstruerte ansiktet til en saksisk pike som ble funnet gravlagt på kirkegården. Kirken ble etter tradisjonen bygget av St. Birinius i det 7. århundre, samtidig som det ble opprettet et kloster i Ascott av et ukjent medlem av Wessex' kongefamilie. Kirken har flere monumenter, blant annet et kjent renessansemonument til Robert Dormer (død 1552). 

Et stykke av Icknield Way går gjennom landsbyen. Den var i bruk gjennom middelalderen, og var viktig for landsbyens vekst, men i moderne tid er den lite i bruk da den er erstattet av andre veier. 

På 1900-tallet ble Wing kjent under diskusjonene om plasseringen av en ny flyplass for å betjene London. Det ble organisert en lokal kampanje for å hindre at flyplassen ble lagt dit, kalt «Wings Off Wing Campaign». Kampen lyktes, og man utvidet i stedet Heathrow. På en flyplass ved landsbyen som ble brukt av det britiske flyvåpen (RAF) under den andre verdenskrig ligger nå et hønseri.

Det er hele tre puber og en klubb i Wing, hvilket er uvanlig for en landsby med færre enn 5000 innbyggere. Wing er også en av de få landsbyer i Buckinghamshire som har egen politistasjon. 

Herregården Ascott House ligger i sognet. 

## Referanser


## Eksterne lenker

*David Nash Ford: Wing Church, Buckinghamshire – Saxon Apse & Crypt
*David Nash Ford: Wing Church, Buckinghamshire – Monuments
Vålerenga kirke

**Vålerenga kirke** er sognekirke for Vålerenga menighet i Oslo domprosti i Oslo bispedømme i Bydel Gamle Oslo i Oslo kommune. Det er en langkirke fra 1902 på Vålerenga i Oslo. Kirken har et asymmetrisk plassert tårn, som den første i Oslo og en av de første i Norge. Den er bygget i grå granitt med klebersteinsdetaljer, arkitekter Heinrich Jürgensen og Holger Sinding-Larsen. Kirken har et klokkespill med 12 forskjellige kirkeklokker og ligger i Vålerenga park.

## Historie
Kirken brant 18. september 1979, på grunn av et arbeidsuhell. En blikkenslager hadde lagt fra seg loddebolten og så tok høstløvet i takrenna fyr. Blikkenslageren slukket det han så, og brannvesenet antok senere at brannen var slukket, men det hadde spredt seg gnister under skiferen som senere slo ut i full brann. Kun ytterveggene i stein sto igjen. Blant annet gikk fresko- og glassmalerier av Emanuel Vigeland tapt. Hele fem år senere, 2. desember 1984, ble kirken innviet på nytt, etter omfattende gjenoppbygging. Arkitekt var Asbjørn Stein. Innvendig har kirken blitt forandret. Kirkeskipet er kuttet på midten med alteret midt i rommet, og koret er gjort om til en menighetssal med plass til 200 mennesker. Kirken har fått nytt glassmaleri av Håkon Bleken og en frise av Emanuel Vigeland.

Kirken har et orgel levert av den danske orgelbyggeren Carsten Lund med 29 stemmer + cymbelstjerne og nattergal. Det er regnet som et av byens beste.

Brannen i kirken er tema for sangen «Vålerenga Kjerke» av Trond Ingebretsen, utgitt med *[[Bjølsen Valsemølle (musikkgruppe)|Bjølsen Valsemølle]]*. Sangen avsynges før avspark av supporterne på Vålerenga Fotballs hjemmekamper.

## Prestebolig
Kirkens prestebolig ligger like ved kirkens nordside. Boligen er hvitmalt. Her bor kirkens sogneprest, som f.t. er Ingun Rinde. Kantor er Kristoffer Myre Eng.

## Bilder

Fil:Vålerenga kirke inngangspartiet.jpg|Inngangspartiet.
Fil:Vaalerenga church, Oslo 1.jpg|Vålerenga kirke, fasade sør.
Fil:Vaalerenga church, Oslo 4.jpg|Vålerenga kirke og prestebolig.
Fil:Vålerengen prestegård.jpg|Prestegården, Hjaltlandsgata 1.


## Referanser


## Litteratur
* Engh, Pål Henry og Gunnarsjaa, Arne: *Oslo. En arkitekturguide.* Oslo 1984. ISBN 82-00-05961-8
* Gunnarsjaa, Arne: *Arkitekturleksikon*, Oslo 1999. ISBN 82-7935-007-1 s. 547–48 (om Høvik kirke)
* Kirkebøe, M.C: Oslos kirker , Oslo 2007, ISBN 82-573-1946-5  side 44-45 (om Vålerenga kirke)
* *Oslo byleksikon*. Oslo 2000. ISBN 82-573-0815-3

## Eksterne lenker
* Vålerenga menighets nettside 
* Tekst og musikk på Klanens hjemmeside 
* Riksantikvarens kulturminnebase
Connie Barr

**Connie Beate Barr** (født 1965) er en norsk dokumentarfilmskaper, journalist og tidligere programleder i NRK og TV 2.

## Karriere
Barr gikk på Bjerke videregående skole i Oslo og studerte siden ved Universitetet i Oslo.

Hun startet sin karriere i ungdomsredaksjonen NRK som programleder for ungdomsprogrammet *[[Kluzz]]*. Hun ble ansatt i TV 2 ved oppstarten i 1992, og arbeidet der som nyhetreporter, programleder og dokumentarjournalist frem til 2010.

Barr er nominert til Gullruten fire ganger, og vant Gullruten for beste fakta- og aktualitetsprogram i 2008, med dokumentaren *I kø for livet*. Med sitt eget produksjonsselskap Storia AS produserte og regisserte hun i 2012 *Beretninger om begynnelser*, en serie i seks episoder som ble nominert til Gullruten i kategorien for beste dokumentarserie.

Barr står også bak de mye omtalte dokumentarene *Vaksineeksperimentet* og *Et løfte om beskyttelse*. Dokumentarene omhandlet det største medisinske forsøk i norgeshistorien, der en ny vaksine mot hjernehinnebetennelse ble testet ut på 200 000 norske ungdommer og rekrutter i årene rundt 1990. På tross av en statlig garanti om erstatning hvis noe skulle gå galt, nektet staten å betale erstatning til rundt 300 unge som mener de ble skadet i forsøket.  Et regjeringsoppnevnt utvalg stemplet senere Folkehelseinstituttets og Statens håndtering av forsøket som uetisk.

Siden 2013 har Barr vært redaktør av programserien *[[Hver gang vi møtes]]*, et musikkprogram der norske artister samles for å snakke om sine karrierer og tolke hverandres låtmateriale.

Barr er gift med Richard Kongsteien.

## Arbeid i TV
* 1985-88: NRK, bl.a programleder for ungdomsprogrammet «Kluzz». 
* 1992: TV 2, nyhetsanker for «TV 2 nyhetene».
* 1993 – 1997: Programleder for programmene «En anelse rødt», «God Morgen, Norge!», Valgmanesjen.
* 2001: TV 2, programleder for underholdningsprogrammet «Lørdagskommisjonen».
* 2002: Programleder for programmet «Absolutt underholdning» sammen med Stål Talsnes.
* 2005 – 2010: Dokumentarjournalist i Dokument 2.
* 2013 - : Redaktør, "Hver Gang Vi Møtes".

## Filmografi
* *Statsbesøket* (1993)
* *Diagnose HIV* (1995.)
* *Prosjekt Supermodell – Se meg, elsk meg* (2005).
* *Frykten for frykten* (2006).
* *Vaksineeksperimentet* (2006).
* *I kø for livet* (2007).
* *Nervekrigen* (2008).
* *Et løfte om beskyttelse* (2009).
* *Beretninger om begynnelser* (2012) (Serie på seks episoder)

## Se også
* Liste over kjente elever ved Bjerke videregående skole

## Referanser


## Eksterne lenker
* 
*